**«Тыа хаһаайыстыбата хайдах сайдыахтааҕый?»**

**7-8 кылаастарга аһаҕас уруок былаана**

***Уруок сыала:*** Уруок түмүгэр билиҥҥи кэмҥэ тыа хаһаайыстыбата хайдах сайдыахтааҕын анаарарга рефлексияҕа тахсыы

Соруктар: Т/х дьарыктанарга ороскуоттары ааҕыы. Рентабельность диэн тугун билии. Тэрээһиннээх хаһаайыстыбаларга ирдэбиллэри билсиһии.

1.Учуутал проблема туруорар: Оҕолор, т/х диэн тылы хайдах өйдүүгүтүй? (оҕолор эппиэттэрэ)

Балыктаах бөһүөлэгэр бүгүн 832 ынах сүөһү барыта 86 кэтэх уонна бааһынай хаһаайыстыбаларга иитиллэн турар. Тэрээһиннээх хаһаайыстыба биһиэхэ суох. Кэтэх хаһаайыстыбаны тутарга сүрдээх элбэх ороскуоттаах, ханныктарый? Үөрэнээччилэр эппиэттииллэр: ГСМ, саппаас чааска, нолуоктар, эбии аһылык...

2. “Тыа ыалын экономиката” Иванов Саша оҥорбут дакылаатыттан өссө ханнык ороскуоттар баалларын билэллэр. Ороскуот, дохуот, барыс хайдах аахпытын көрөбүт.

|  |  |  |  |
| --- | --- | --- | --- |
|  | Дохуот | Ороскуот | Барыс |
| 2008 | 210464 | 104871 | 105593 |
| 2009 | 235512 | 159909 | 75603 |
| 2010 | 184860 | 121914 | 62946 |
| 2011 | 335116 | 125885 | 209231 |
| 2012 | 139362 | 130474 | 8888 |

Бу дакылаат сүрүн итэҕэһэ, Саша бу хаһаайыстыба рентабельноһын аахпатах диэн, рекомендациятыгар сурулла сылдьар.

1. Рентабельность формулатын үөрэтии:

РЕНТАБЕЛЬНОСТЬ= · 100%

Тыа хаһаайыстыбата өрүү нерентабельнай салаа буолар, ол иһин урут плановай экономикаҕа олорор эрдэхпитинэ, тыа хаһаайыстыбатыгар өрүү субсидия биэрэллэр этэ. Оттон билигин сүөһү сылгы улахан өртө барыта чааһынай ыалларга турар. Ону государство өйөөбөт. 30% рентабельность тыа хаһаайыстыбатыгар үчүгэй көрдөрүүгэ ааҕыллар.

Иванов Саша дакылаатыгар олоҕуран 5 сыллаах рентабельноһы ааҕыы (бөлөҕүнэн үлэ)

4. 5 сыллаах рентабельность барыта наһаа улахан сыыппаралар тахсаллар. Тоҕо манныгый? Оҕолор кэлиэхтээх түмүктэрэ: бу чааһынай хаһаайыстыба хаһаайыттара илии ыарахан үлэтин күнү быһа үлэлээбиттэригэр бэйэлэригэр хамнас аахсыбаттар, ол иһин улахан % тахсар.

Билигин Россия ВТОҕа киирбитинэн сибээстээн, т/х оҥорон таһаарар бородууксуйата барыта техрегламеҥҥа эппиэттир буолуохтаах. Ол аата, ынаҕы доильнай аппаратынан ыахтааххын, идэһэни тиэргэҥҥэр өлөрүө суохтааххын, дэриэбинэ иһигэр элбэх сүөһү сылгы тоҕуоруһуо суохтаах. Урукку сэбиэскэй кэмнээҕи курдук , дэриэбинэ таһыгар турар улахан механизированнай хотоннорго сүөһү ас туруохтаах. Аҥардас кэтэх хаһаайыстыбанан т/х бүгүн чэчирии сайдар, тупсар олуга суоҕун хас биирдии тыа сирин олохтооҕо толору өйдөөтө. ТХМ инники өттүгэр туруктаах, ис кыахтаах орто уонна улахан тэрээһиннээх (о.и. бааһынай хаһаайыстыбалара киирсэллэр), анал биир хайысханы, ирдэниллэр тэрээһини хааччыйар тутуллаах, оҥоруунан дьарыктанар уонна онтон дохуоттанар хаһаайыстыбалар сайдыыларыгар болҕомтотун уурар буолла. Ол да иһин кэнники 4 сылга ( 2012-15сс) 318 саҥа тэринэн үлэни саҕалыыр (начинающие фермеры) бааһынай хаһаайыстыбаларга, маны таһынан 104  дьиэ кэргэнинэн үлэлиир бааһынай хаһаайыстыбаларга, уопсайа 888 мөлүйүөн солк Грант быһыытынан тиийдэ. Манна 65% Россия бюджетыттан көрүлүннэ.

5. Балыктаах олохтооҕо, саҕалааччы фермер Габышев Нь. В. «Элеверная ферма” бизнес- проегын кытта билсиһии.

6. Улахан хаһаайыстыба сүөһүтэ элбэх, хотоно улахан уонна механизированнай буолуохтаах. Быйыл 7,8, 10 кылаастар үөрэнээччилэрэ Дьокуускайдааҕы тыа хаһаайыстыбатын академиятын инженернай факультета ыыппыт заочнай техническай олимпиадаларыгар кытыннылар. Бу олимпиада сүрүн сыала, инновационнай 25 миэстэлээх хотон бырайыагын оҥоруу этэ. (7 кыл, 8 кыл бэйэлэрин уруоктарыгар бырайыактарын кэпсииллэр)

Сэбиэскэй кэмҥэ маннык улахан механизированнай хотоннор бааллар этэ, т/х анал үөрэхтээх агрономнар, зоотехниктар, ветеринардар, инженердар, бухгалтердар, оператордар, трактористар, механиктар, технологтар үлэлииллэрэ. Племенной үлэни ыытыы түмүгэр ааспыт үйэҕэ чыпчаал муҥутуур ситиһиилэр олохтоммуттара: Павел Шарин – 6072 кг, Г.Чепалов – 6077 кг, П.И.Яковлев – 5432 кг,К.Черкашина – 2631 кг үүтү ыабыттара. Бүгүн биир ынахтан ортотунан,2327,7 кг үүт ыанар.

7. Оччоҕо тэрээһиннээх хаһаайыстыба буоллахха урукку үрдэллэргэ тиийэр кыах баар эбит дуо?

Рефлексия: Тыа хаһаайыстыбата хайдах сайдыахтааҕый?

Түмүк: Улахан, государство өйүүр, хаһаайыстыбата тэриллэн, сүөһү сылгы ахсаана элбээн, оҥоруллан тахсар бородууксуйа улааттаҕына , тыа хаһаайыстыбата сайдар.